section_heading: Radnja
paragraph_text: Silvio kaže Tonyju kako se Patsy osjeća marginaliziranim Chrisovom promocijom. Tony se ne čini zabrinut, ali je Silvio očigledno uznemiren zbog pojavljivanja rivala. Patsy posjećuje Silvia u Bingu i spominje mu neke podne obloge s gradilišta; Silvio mu kaže da ih ukrade usprkos Tonyjevim naredbama. Nakon ove krađe, Jack Massarone pronalazi Tonyja kako igra golf s Artiejem i kaže mu što se dogodilo. Chris dobije usmeni ukor od Tonyja što ne kontrolira svoju ekipu. Chris odlazi na gradilište Esplanade iako je bio na putu za kuću Adrianine majke. Chris se posvađa s Patsyjem, a svađa postaje nasilna. Nakon što afroamerički radnik zaprijetio da će pozvati policiju, Patsy spomene Ralpha Bunchea i pretuče ga šipkom sa skele.